في نفس اليوم الي بتروح فيه الشغل و تلاقي الشركة او المصنع قفل بتطلع على طول على قسم الشرطة التابع له مكان العمل المصنع او الشركة و تعمل محضر تشتكي المسئولين بالشركة اصاحبها او صاحب المصنع اي ما كان و طبعا تعلموا المحضر كلكم مع بعض في محضر واحد .. في نفس اليوم بتطلع على مكتب العمل التابع له مكان العمل المصنع او الشركة و تروح لمفتش علاقات العمل انت و زمايلك كلكم مع بعض و تعملوا شكوى ضد المسئولين بالشركة او المصنع و تحكي الي حصل بالتفصيل … في الاول حتعملوا كلكم شكوى جماعية و بعد كده كل واحد حيعمل شكوى منفردة علشان تتحول للمحكمة .. و ماتقلقش هم عندهم النماذج و حيساعدوك تملاها و بدون اي مصاريف كل الي محتاجه تصور بطاقتك بس كده … الشكوى الجماعية الي عملتوها كلكم دي حتتحول لمكتب التفتيش في الوزارة و الشكاوى الفردية حتروح للمحكمة العمالية حتروح بعد كده لمتفش مكتب العمل علشان تمضي على طلب احالة الشكوى للمحكمة المختصة و الشكوى لازم تنتهي خلال 21 يوم بيكتب المفتش تقريره و بيبعت للشركة او المصنع و بينتقل كمان يناقشهم في الي حصل بعد الـ 21 يوم بتروح الشكوى للمحكمة الي بتحكملك بالتعويض عن الفصل التعسفي و كافة حقوقك التانية … و ده طبعا موضوع تاني نوالي شرحه فيما بعد..